Imtella' Awwissu 2, 2021 - Aġġornata 2 Ta' Awwissu, 2021 12:45pm Il-Guardia di Finanza qabdet żewġ persuni jaħżnu d-droga f'qabar f'ċimiterju fi Sqallija. Il-każ seħħ fiċ-ċimiterju ta' Giarre, villaġġ li jagħmel parti minn Katanja. Wieħed miż-żewġt irġiel arrestati huwa r-raġel ta' 55 sena li jieħu ħsieb iċ-ċimiterju. L-ieħor għandu 43 sena. B'kollox instabu 20 kilo ħaxixa fil-qabar, u 50 kilo moħbija għand iż-żewġt irġiel. Iż-żewġ persuni nstabu wkoll fil-pussess ta' 300 gramma kokaina. L-uffiċjali tal-Guardia di Finanza wettqu r-rejd wara li rċevew informazzjoni ta' attività suspettuża fiċ-ċimiterju matul il-lejl.